ایلزبتھ دوم

ملکہ ایلزبتھ دؤم (مکمل نام: ایلزبتھ الیگزینڈرا میری؛ پیدائش: 21 اپریل 1926ء-وفات 8 ستمبر2022ء) مملکت متحدہ کی ملکہ اور دولت مشترکہ قلمرو کی آئینی ملکہ تھیں۔ اِس کے علاوہ وہ دولتِ مشترکہ کے 54 ملکوں کی مُکھیا اور انگریزی چرچ کی حاکمہ تھیں۔  ملِکہ ایلزبتھ 21 اپریل 1926ء کو لندن میں پیدا ہوئیں اور انھوں نے ابتدائی تعلیم گھر پر حاصل کی۔ سال 1947ء میں ان کی شادی شہزادے فلپ کےساتھ ہوئی، جن سے ان کے چار بچے ہیں۔ جب ان کے والد بادشاہ جارج ششم کا 1952ء میں انتقال ہوا، تب ایلزبتھ دولتِ مشترکہ کی صدر اور مملکت متحدہ، کناڈا، اوسٹریلیا، نیو زیلینڈ، جنوبی افریقا، پاکستان اور سری لنکا کی حکمران بن گئیں۔ ان کی تاج پوشی سال 1953ء میں ہوئی اور یہ اپنی طرح کی پہلی ایسی تاج پوشی تھی جو ٹیلی ویژن پر نشر ہوئی۔  9 ستمبر 2015ء کو انھوں نے ملِکہ وِکٹوریا کے سب سے لمبے دورِ حکومت کے رِکارڈ کو توڑ دیا اور برطانیہ پر سب سے زیادہ وقت تک حکومت کرنے والی ملکہ بن گئیں۔ وہ پورے عالم میں سب سے عمردراز حکمران اور سب سے لمبے وقت تک حکومت کرنے والی ملکہ تھیں ۔ وہ 70 سالوں تک ملکہ رہی اور اس نے عالمی ریکارڈ توڑ ڈالا۔

ابتدائی زندگی 
الزبتھ 21 اپریل 1926ء کو لندن میں پیدا ہوئیں۔ ان کے والد پرنس البرٹ، ڈیوک آف یارک (بعد میں جارج ششم) تھے۔ انھونے ابتدائی تعلیم گھر پر زیر نگرانی میں حاصل کی۔

ولی عہد 
1936ء میں جب ایلزبتھ کے والد پرنس البرٹ اپنے بھائی کے تخت چھوڑنے کے بعد بادشاہ بنے، تو ایلزبتھ ان کی ولی عہد بن گئی۔

تاجپوشی 
2 جون 1953ء کو ویسٹمنسٹر ایبے، لندن میں تخت نشینی کی تقریب منعقد ہوئی، جس میں ملکہ ایلزبتھ باقاعدہ طور پر مملکت متحدہ، کناڈا، اوسٹریلیا، نیو زیلینڈ، جنوبی افریقہ، پاکستان اور سری لنکا کی حکمران بن گئیں اور اپنے انتقال تک اس عہدے پر فائز رہی۔

راج بطور ملکہ پاکستان 
6 فروری 1952 کو پاکستان کے بادشاہ جارج ششم کی موت کے بعد ان کی بیٹی شہزادی الزبتھ پاکستان کی نئی حکمران بن گئیں۔ ملکہ الزبتھ کو پاکستان سمیت اپنے تمام علاقوں میں ملکہ قرار دیا گیا تھا۔ پاکستان میں 8 فروری کو گورنر جنرل نے اعلان کیا کہ ملکہ معظمہ الزبتھ دوم اب اپنے علاقوں اور ریاستوں کی ملکہ اور دولت مشترکہ کی سربراہ بن گئی ہیں۔ انہیں پاکستان میں 21 توپوں کی سلامی بھی دی گئی۔

مورخ اینڈریو میچی نے 1952 میں لکھا تھا کہ ملکہ الزبتھ برطانیہ کا تو چہرہ تھی ہیں ساتھ ہی وہ برابری سے پاکستان کا بھی چہرہ تھی۔

1953 میں ملکہ الزبتھ کی تاجپوشی کے دوران میں انہیں پاکستان کی ملکہ اور دولت مشترکہ قلمرو کا تاج پہنایا گیا۔ ملکہ نے تاجپوشی کے دوران یہ حلف لیا کہ وہ پاکستان کی عوام پر لوگوں کے متعلقہ قوانین اور رواج کے مطابق حکومت کریں گی۔

ملکہ کے تاجپوشی گاؤن  پر ہر دولت مشترکہ قوم کے نشانیاں سے کڑھائی کی گی تھی۔ شاہی گاؤن میں پاکستان کے تین نشانات نمایاں تھے: ہیرے اور سنہرے کرسٹل کے بنے گندم، چاندی اور سبز ریشم اور پٹ سن سے بنا کپاس، اور سبز ریشم اور سنہرے دھاگے سے بنا پٹ سن۔ پاکستان کے وزیر اعظم محمد علی بوگرا نے بھی اپنی اہلیہ اور دو بیٹوں کے ساتھ لندن میں تاجپوشی کی تقریب میں شرکت کی۔ تاجپوشی کی پریڈ میں پاکستانی فوجیوں اور جہازوں نے بھی حصہ لیا۔

23 مارچ 1956 کو جمہوریہ آئین کو اپنانے پر پاکستانی بادشاہت ختم کر دی گئی۔ تاہم، پاکستان دولت مشترکہ کے ممالک میں ایک جمہوریہ بن گیا۔ ملکہ الزبتھ نے صدر مرزا کو ایک پیغام بھیجا، جس میں انھونے کہا کہ میں نے آپ کے ملک کے قیام کے بعد سے اس ملک کی ترقی کو گہری دلچسپی کے ساتھ پیروی کی ہے۔ میرے لیے یہ جان کر بہت اطمینان کا باعث ہے کہ آپ کا ملک دولت مشترکہ میں رہنے کا ارادہ رکھتا ہے۔ مجھے یقین ہے کہ پاکستان اور دولت مشترکہ کے دیگر ممالک ترقی کرتے رہیں گے اور ان کی باہمی رفاقت سے فائدہ اٹھائیں گے۔

ملکہ نے 1961 اور بعد میں 1997 میں پاکستان کی آزادی کی گولڈن جوبلی کے موقے پر پاکستان کا دورہ کیا۔ ان کے ساتھ شہزادہ فلپ، ڈیوک آف ایڈنبرا بھی تھے۔

وفات 
8 ستمبر 2022ء کو 96 سال کی عمر میں وفات پا گئیں۔ ملکہ کی طبعی موت ہوئی۔

نگار خانہ

حوالہ جات 

1926ء کی پیدائشیں
آسٹریلیا کے فرماں روا
اکیسویں صدی کی برطانوی خواتین
اکیسویں صدی کی خواتین
بارباڈوس کے سربراہان ریاست
برطانوی شخصیات
برطانوی شہزادیاں
برطانوی شہنشاہیت
برطانوی ہمدرد عوام
بیسویں صدی کی برطانوی خواتین
بیسویں صدی کی خواتین
بیسویں صدی کے برطانوی شاہی حکمران
بیلیز کے سربراہان ریاست
بہاماس کے سربراہان ریاست
پاپوا نیو گنی کے سربراہان ریاست
پاکستان کے سربراہان ریاست
پروٹسٹنٹ شاہی حکمرانان
پیراڈائز دستاویزات میں مذکور شخصیات
جزائر سلیمان کے سربراہان ریاست
جمیکا کے سربراہان ریاست
جنگ عظیم دوم میں برطانوی خواتین
جنوبی افریقا کے فرماں روا
خاندان ونڈسر
زیورات جمع کرنے والے
سرد جنگ کے رہنما
سیرالیون کے سربراہان ریاست
سینٹ کیٹز و ناویس کے سربراہان ریاست
سینٹ لوسیا کے سربراہان ریاست
سینٹ وینسینٹ و گریناڈائنز کے سربراہان ریاست
صوتی مضامین
فجی کے سربراہان ریاست
کینیا کے سربراہان ریاست
کینیڈا کے سربراہان ریاست
گیانا کے سربراہان ریاست
گیمبیا کے سربراہان ریاست
گھانا کے سربراہان ریاست
لندن کی شخصیات
مالٹا کے سربراہان ریاست
ملاوی کے سربراہان ریاست
ملکہ
مملکت متحدہ
مملکت متحدہ کے شاہی حکمران
موجودہ قومی حکمران
موریشس کے سربراہان ریاست
نائجیریا کے سربراہان ریاست
نیوزی لینڈ کے سربراہان ریاست
یوگنڈا کے سربراہان ریاست
ٹرینیڈاڈ و ٹوباگو کے سربراہان ریاست
شہنشاہوں کی بیٹیاں
برطانوی انگلیکان
ٹائم 100
ویکی ڈیٹا سے مطابقت رکھنے والی مختصر تفصیل
ٹائم (رسالہ) کی سال کی شخصیت
اکیسویں صدی کے برطانوی فرماں روا
اینٹیگا و باربوڈا کے سربراہان ریاست
گریناڈا کے سربراہان ریاست
تووالو کے سربراہان ریاست
تخت سے اتارے جانے والے فرماں روا
مے فیئر کی شخصیات
ایلزبتھ دوم
سیلون کے فرماں روا